Hvor et topmoderne universitetshospital skal ligge i Aalborg i fremtiden, er man i fuld gang med at grave i fortiden.

I alt har man fundet mere end 40 huse på pladsen, og da jorden indeholder store mængder kridt, er 2.000 år gamle horn, ben og knogler blevet beskyttet.

- Det er lidt vores Pompeii, siger Niels Haue, der er museumsinspektør og nyslået Ph.d., og henviser til den italienske by, som blev begravet i aske og på den måde bevaret under vulkanen Vesuvs langvarige og katastrofale udbrud i år 79.

Læs også : Arkæologer jubler: Overraskende mange fund på sygehusgrund

- Hvis vi skal have et indblik i, hvordan samfundet så ud for 2.000 år siden, så er det nu, at vi skal slå til, siger han.

Det nye Aalborg Universitetshospital forventes at stå færdigt i 2020.